خونی عاشق (ناول)

خونی عاشق (اصل عنوان: ورم وُڈ: آ ڈراما آف پیرس) میری کوریلی کا سنہ 1890ء میں شائع شدہ ناول ہے۔ یہ ایک فرانسیسی شخص گیستن بوویس کی ہولناک و سنسنی خیز سرگزشت بیان کرتا ہے جو افسنتین نامی با اثر شراب کے سحر میں آ کر قتل اور بربادی کے اندھیروں میں جا گرتا ہے۔

 کہانی کا خلاصہ 
تصغیر|گیستن بوویس اپنی منگیتر پالائین کے سامنے اعتراف کرتا ہے کہ اُس نے اُس کے عاشق سلوین گڈیل کو قتل کر ڈالا ہے۔ (اے۔ ایل۔ برٹ کمپنی کے 1890ء کے امریکی ایڈیشن کی تصویر میں یہ منظر دکھایا گیا ہے۔)
کونٹ دی شارملز نے اپنی صاحبزادی پلائین کے گھر لوٹنے کی خوشی میں ایک پارٹی کا انتظام کیا چند خاص لوگوں میں دعوت نامہ تقسیم کیا گیا جس میں چارلس بوویس بھی شامل تھے جن کی دولت آسمان پر بکھرے تاروں کی مانند تھی چارلس بوویس نے اپنے صاحبزادے گیستن بوویس کے ساتھ پارٹی میں شرکت کی۔

گیستن بوویس اپنے باپ کا اکلوتا بیٹا ہے حسن و کشش کا مالک ہے اور اپنے والد کی کثیر دولت کا اکلوتا وارث، جس کی وجہ سے کنواریوں اور لڑکی والوں کی نظروں میں کچھ زیادہ ہی حسین اور خوبصورت ہو گیا تھا۔

پلائین کی فطرت عام لڑکیوں سے مختلف ضرور تھی مگر اسے کیا کہیے کہ عشق کے دیوتا کیوپڈ جب مچل جائیں تو بڑے بڑے پارساؤں کا ایمان متزلزل ہونے لگتا ہے پھر دنیاوی علامت اور خوف خدا ایک طرف اور عشق ایک طرف پلائین غریب کی بساط ہی کیا تھی تقریب اپنے شباب پر تھی کے پلائین اور گیستن وہ بھی اس کی نظریں ملیں اور وہ ایک دوسرے کے دل میں سما گئے۔ روٹھنے اور منانے کا سلسلہ چل پڑا قسمیں کھائی جانے لگیں زندگی بھر ساتھ نبھانے کے وعدے کیے جانے لگے ایک جان دو قالب والا مقولہ صادقہ آ گیا۔ حد سے بڑھتی ہوئی قربت کے نتیجے میں دونوں کی شادی کی بات پکی ہو گئی۔

پادری وارڈن کلیسا کے خادم تھے۔ کچھ دنوں سے صبح کی عبادت میں ان کی مدد ایک رشتہ دار کر رہا تھا جس کا نام سلوین گڈیل تھا جو نہایت خوبصورت اور شگفتہ شخصیت کا مالک تھا۔

ایک دن گیستن بوویس پالائین کے گھر گیا اسے جان کر حیرت ہوئی کہ پالائین چرچ گئی ہوئی ہے کچھ دنوں کے بعد یہ راز کھلا کہ پالائین سلوین کے عشق میں بُری طرح مبتلا ہے۔ عبادت حقیقی کی آڑ میں عبادت مجازی کیا کرتی ہے اور جسمانی لذتوں سے آشنا ہوتی رہتی ہے۔ گیستن بوویس رقابت کی آگ میں جلنے لگا۔ اس نے عین شادی کے دن اپنی ہونے والی بیوی پر بدکاری کا الزام لگا کر شادی کرنے سے انکار کر دیا پھر اس انکار نے کئی قیامتیں ڈھائیں۔

پالائین کے باپ اپنی بیٹی کی سربزم تذلیل برداشت نہ کر سکے اور سفر آخرت پر روانہ ہو گئے۔ پالائین اپنے اوپر لگنے والی کلنک سے دل برداشتہ ہو کر گھر سے بھاگ گئی فرار ہو گئی۔ چارلس بوویس نے اپنے صاحبزادے کے  کو نا پسندیدگی کی نظروں سے دیکھا اور اسے گھر سے نکال دیا۔ گیستن بوویس اب آواروں کی طرح ادھر ادھر گھومنے لگا جس کے نتیجے میں بھی کئی واقعات رونما ہوئے۔

سلوین گڈیل اور گیستن بوویس کی مڈبھیڑ اس مقام پر ہوئی جہاں پلائین روز صبح امانت میں خیانت کرتی تھی۔ جوشِ انتقام سے مغلوب ہو کر گیستن بوویس نے سلوین گڈیل کو مار ڈالا اور دریا کے سپرد کر دیا۔ اسی آوارگی کے دوران گیستن بوویس کی ملاقات پلائن سے ہوئی سلوین گڈیل کی موت کی خبر سنتے ہی پلائین دنیا سے ایسی بے زار ہوئی کہ دریا میں کود گئی۔

اس آوارگی کے دوران گیستن بوویس کی ملاقات مشہور مصور آنزری گیسو سے ہوئی جس کی فلاسفی اور شراب پینے کی ترغیب نے گیستن بوویس کو کافی متاثر کیا جس کے نتیجے میں شراب اس کی زندگی کا ایک جزو بن گئی۔

آوارگی کے دوران گیستن بوویس کو معلوم ہوا کہ ہیلالوس کبھی اس سے خاموش محبت کرتی تھی۔ ایک دن نہ چاہتے ہوئے بھی گیستن بوویس کے قدم ہیلالوس کے گھر کی جانب اٹھ گئے دیکھتا کیا ہے کہ لوگ افسردہ اور خاموش کھڑے ہیں۔ کمرے کے اندر داخل ہوا ہی تھا کہ دھڑکنیں رکتی ہوئی محسوس ہوئیں۔ ہیلالوس کی لاش سامنے تھی یہ روح فرسا منظر دیکھ کر اس کی تمام امیدوں پر پانی پھر گیا اور اس نے خود کُشی کر لی۔
 اردو ترجمہ 
اس ناول کا اردو ترجمہ مرزا محمد ہادی رسوا نے  کے نام سے کیا اور نول کشور پریس، لکھنؤ نے سنہ 1925ء میں اسے شائع کیا۔
 حوالہ جات 

زمرہ:برطانوی ناول جن پر فلمیں بنیں
زمرہ:پیرس میں سیٹ ناول
زمرہ:میری کوریلی کے ناول
زمرہ:وکٹورین ناول
زمرہ:1890ء کے برطانوی ناول